Poštovani,

Nakon što su se u avgustu ove godine u pojedinim tabloidima pojavili lični podaci dvojice švajcarskih fudbalera albanskog porekla, rođenih u Srbiji, Poverenik za informacije od javnog značaja pokrenuo je postupak kontrole. Istovremeno, Poverenik je Ministarstvu unutrašnjih poslova zatražio i izjašnjenje o tome da li je neko iz MUP-a dostavio medijima dokumenta sa ličnim podacima. Iz izjašnjenja MUP-a proizlazi da je Ministarstvo vršilo spornu obradu podataka, odnosno od matičara pribavljalo dokumente, po zahtevu Kancelarije Vlade za Kosovo i Metohiju.

U skladu sa tim, a u interesu javnosti, molimo Vas da nam u najkraćem roku dostavite odgovore na sledeća pitanja:

1. Zašto su Kancelariji za KiM bili potrebni podaci dvojice švajcarskih fudbalera albanskog porekla, rođenih u Srbiji?
2. Zašto je Kancelarija od MUP-a tražila prikupljenje tih podataka?
3. Pošto izjašnjenje MUP-a Povereniku upućuje na zaključak da dokumente sa ličnim podacima tabloidima nisu dostavljeni iz MUP-a, već iz Kancelarije za Kosovo i Metohiju, da li će Kancelarija za KiM sprovesti unutrašnju proveru i sankcionisati odgovornu osobu koja je zloupotrebila lične podatke?

Smatramo da je ova tema od izuzetnog značaja za javnost, pa Vas molimo da nam tražene odgovore dostavite u najkraćem roku.

Unapred hvala,

Mina Milanović

Novinarka Insajder produkcije